PREGÀRIA DELS FIDELS

Pregària universal: Amb fe i confiança, presentem al Pare la nostra pregària tot dient: ESCOLTEU-NOS, PARE.
1. Perquè el papa Lleó, successor de l’apòstol Pere, sigui un bon testimoni de Jesús, el Messies, el Fill del Déu viu. PREGUEM.
2. Perquè per tot el món s’estengui la consciència que hem de tenir cura de la Creació, deixant d’explotar el planeta, canviant estils de vida i construint justícia i pau. PREGUEM.
3. Perquè totes les persones que pateixen persecució i violència pel seu credo religiós o polític, o per raó de la seva condició sexual, del seu origen o de qualsevol altra causa, trobin auxili urgent. I l’Esperit de Déu faci que la societat sigui capaç d’organitzar-se per acabar amb aquestes injustícies. PREGUEM.
4. Perquè el món de l’esport sigui un espai de creixement personal per a tothom qui el practiqui, i un espai privilegiat per aprendre a conviure en llibertat. PREGUEM.
5. Perquè les persones mancades de salut o del més necessari per viure trobin qui les acompanyi i ajudi. PREGUEM.
6. Perquè nosaltres visquem aquesta setmana com un do Déu. PREGUEM.
Escolteu, Pare del cel, la pregària que us adreça la vostra Església i ompliu-nos del vostre Esperit Sant. Per Crist, Senyor nostre.

Trobareu aquest i altres materials (full per a la celebració, orientacions de la celebració, notes exegètiques, projecte d’homilia, etc.) en la versió impresa de Missa Dominical.

